L 52/6
EL
Επίσημη Εφημερίδα της Ευρωπαϊκής Ένωσης
20.2.2023
ιη) «ιπποειδές»: ζώο που ανήκει στα είδη μονόπλων του γένους Equus (περιλαμβανομένων των αλόγων, των όνων και των ζεβρών) και οι απόγονοι των διασταυρώσεων των εν λόγω ειδών· ιθ) «νεοσσοί μίας ημέρας»: όλα τα πουλερικά ηλικίας κάτω των 72 ωρών. 2.
Εκτός από τους ορισμούς της παραγράφου 1, ισχύουν οι ορισμοί του «κτηνιατρικού φαρμάκου», του «ανοσολογικού κτηνιατρικού φαρμάκου» και του «αντιμικροβιακού » που παρατίθενται στο άρθρο 4 σημεία 1), 5) και 12) του κανονισμού (ΕΕ) 2019/6.
Άρθρο 3 Απαγορεύσεις και περιορισμοί για τη χρήση εμβολίων στα ζώα για την πρόληψη και τον έλεγχο των νόσων κατηγορίας Α και ορισμένων νόσων κατηγορίας Β 1.
Τα κράτη μέλη μπορούν να επιτρέπουν τη χρήση εμβολίων σε ζώα για την πρόληψη και τον έλεγχο νόσων κατηγορίας Α, εκτός από τις νόσους που απαριθμούνται στο παράρτημα I μέρος 1, μόνο υπό τον έλεγχο της αρμόδιας αρχής και εφόσον χρησιμοποιούνται : α) ως μέρος των επίσημων μέτρων που έχει θεσπίσει η αρμόδια αρχή για την πρόληψη και τον έλεγχο των εν λόγω νόσων· β) υπό τους όρους που καθορίζονται στον παρόντα κανονισμό. 2.
Οι όροι για τη χρήση των εμβολίων κατά των νόσων κατηγορίας Α, οι οποίοι καθορίζονται στο πρώτο εδάφιο, δεν ισχύουν για ορισμένες χρήσεις εμβολίων κατά της λοίμωξης από τον ιό της ψευδοπανώλης των πτηνών, ιδίως για τη συνήθη προληπτική χρήση ή για τη χρήση στο πλαίσιο εμπορίου, τις οποίες τα κράτη μέλη μπορούν να επιτρέπουν εκτός των επίσημων μέτρων πρόληψης και ελέγχου των νόσων που αναφέρονται στην παράγραφο 1 για άλλους σκοπούς πέραν της αντιμετώπισης μιας εστίας. 3.
Τα κράτη μέλη μπορούν να επιτρέπουν τη χρήση εμβολίων σε ζώα για την πρόληψη και τον έλεγχο νόσων κατηγορίας Β, εκτός από τις νόσους που απαριθμούνται στο παράρτημα I μέρος 2, σε εκείνα τα καταγεγραμμένα είδη για τα οποία οι αντίστοιχες νόσοι έχουν ταξινομηθεί ως νόσοι κατηγορίας Β.
Άρθρο 4 Απαγορεύσεις και περιορισμοί στη χρήση ορισμένων κτηνιατρικών φαρμάκων, εκτός των εμβολίων, σε ζώα, για την πρόληψη και τον έλεγχο των νόσων των κατηγοριών Α και Β Τα κράτη μέλη απαγορεύουν τη χρήση των ακόλουθων κτηνιατρικών φαρμάκων στα ζώα για την πρόληψη και τον έλεγχο των νόσων των κατηγοριών Α και Β, εκτός εάν χρησιμοποιούνται για την πρόληψη και τον έλεγχο των νόσων που απαριθμούνται στο παράρτημα I μέρος 3 και η χρήση τους συμμορφώνεται με τους όρους που καθορίζονται εκεί: α) ανοσολογικά κτηνιατρικά φάρμακα για τη διάγνωση της κατάστασης ανοσίας των ζώων· β) υπεράνοσοι οροί· γ) αδρανοποιημένα ανοσολογικά κτηνιατρικά φάρμακα, όπως αναφέρονται στο άρθρο 2 παράγραφος 3 του κανονισμού (ΕΕ) 2019/6· δ) αντιμικροβιακά.
ΜΕΡΟΣ II ΚΑΝΟΝΕΣ ΣΧΕΤΙΚΑ ΜΕ ΤΗ ΧΡΗΣΗ ΕΜΒΟΛΙΩΝ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΝΟΣΩΝ ΚΑΤΗΓΟΡΙΑΣ Α ΣΤΑ ΖΩΑ ΚΕΦΑΛΑΙΟ 1
Προϋποθέσεις Άρθρο 5 Προϋποθέσεις για τη χρήση εμβολίων για την πρόληψη και τον έλεγχο των νόσων κατηγορίας Α σε χερσαία και υδρόβια ζώα 1.
Η αρμόδια αρχή δύναται να αποφασίσει τη χρήση εμβολίων σε ζώα για την πρόληψη και τον έλεγχο των νόσων κατηγορίας Α, σύμφωνα με το άρθρο 3 παράγραφος 1, υπό την προϋπόθεση ότι: α) έχει διενεργήσει αξιολόγηση για να στηρίξει την απόφαση αυτή, λαμβάνοντας υπόψη κατ’ ελάχιστον τα κριτήρια που ορίζονται στο παράρτημα II μέρος 1, επιπλέον των κριτηρίων που προβλέπονται στο άρθρο 46 παράγραφος 2 του κανονισμού (ΕΕ) 2016/429·